यह वीर उन्हें समझा कर सौ योजन समुद्र को लाँघ गया । इसने वहाँ लंका पुरी की धर्षणा कर रावण का अन्तःपुर देखा; और सीता को देख कर उन्हें आदर-पूर्वक दिलासा दिया । और तो क्या, अकेले हनुमान् ने सेना के आगे चलनेवाले मंत्रियों के पुत्रों को नौकरों को और स्वयं रावण के पुत्र को भी मार डाला। इसके बाद ब्रह्मास्त्र के बन्धन से छूट कर बातचीत में रावण का निरादर किया और आग लगा कर लंका को भस्म किया। हनुमान् ने युद्ध में जो कर्म किये उन्हें न यम, न इन्द्र, न विष्णु और न कुवेर ही कर सकते हैं। मैंने इसी की भुजाओं के पराक्रम से लंका, सीता, लक्ष्मण, जय, राज्य, मित्र और बान्धवों को
यह उस समय, शरवण में स्वामिकार्त्तिक की भाँति, रोने लगा। इतने में गुड़हल के फूल की नाई सूर्य निकल आया। हनुमान ने जाना कि यह कोई फल है । इसलिए लोभ के मारे यह उसी की ओर उड़ा । उस समय सूर्य को पकड़ने की इच्छा से यह मूर्त्तिमान् बाल-सूर्य बीच आकाश में पहुँचा। उस समय देवता, दानव, और यक्षों को बड़ा ही आश्चर्य हुआ। वे कहने लगे कि ऐसा वेग न वायु में, न गरुड़ में और न मन में है जैसे वेग से यह वायुपुत्र उड़ा चला जाता है। यदि बचपन में ही इसकी ऐसी गति और पराक्रम है तो न मालूम युवावस्था में कैसा होगा। अपने बालक के पीछे पीछे, पुत्रस्नेह के कारण, वायु भी चला जाता था । वह सूर्य के दाह से पुत्र को बचाने के लिए हिमराशि से ठण्डा होकर पीछे चल रहा था। अब यह बालक आकाश में कई हजार योजन चला गया। कुछ तो वायु का बल था और कुछ बचपन की उमङ्ग थी; इस कारण यह सूर्य के पास पहुँच गया। उस समय सूर्यदेव ने सोचा कि एक तो अभी यह बालक है, इसे कुछ भी ज्ञान नहीं; दूसरे यह आगे बहुत से काम करेगा; इस तरह सोच कर उन्होंने इसे भस्म नहीं किया। जिस दिन उड़ कर यह सूर्य के प